Stanovisko Komisie podľa článku 48 ods. 3 prvého pododseku Zmluvy o Európskej únii k rozhodnutiu Európskej rady v prospech preskúmania zmien a doplnení zmlúv v súvislosti so zložením Európskeho parlamentu, ktoré navrhla vláda Španielska /* KOM/2010/0189 v konečnom znení */





[pic] | EURÓPSKA KOMISIA | Brusel, 27.4.2010 KOM(2010) 189 v konečnom znení STANOVISKO KOMISIE podľa článku 48 ods. 3 prvého pododseku Zmluvy o Európskej úniik rozhodnutiu Európskej rady v prospech preskúmania zmien a doplnení zmlúv v súvislosti so zložením Európskeho parlamentu, ktoré navrhla vláda Španielska STANOVISKO KOMISIE podľa článku 48 ods. 3 prvého pododseku Zmluvy o Európskej úniik rozhodnutiu Európskej rady v prospech preskúmania zmien a doplnení zmlúv v súvislosti so zložením Európskeho parlamentu, ktoré navrhla vláda Španielska Komisia víta iniciatívu španielskej vlády, ktorá navrhuje zmeniť a doplniť protokol č. 36 Lisabonskej zmluvy o prechodných ustanoveniach. Zdieľa názor, že prechodné opatrenia týkajúce sa zloženia Európskeho parlamentu, ku ktorým Európska rada vyslovila politický súhlas, by sa mali prijať čo najskôr, v súlade s príslušným legislatívnym postupom. Komisia pripomína, že cieľom španielskej iniciatívy je praktické uskutočnenie politickej dohody dosiahnutej už pred dlhším časom v rámci Európskej rady. Táto iniciatíva je vyvolaná skutočnosťou, že sa európske voľby v júni 2009 sa neuskutočnili podľa Lisabonskej zmluvy, ako sa pôvodne plánovalo. Európsky parlament na základe žiadosti Európskej rady už 11. októbra 2007 prijal uznesenie[1] obsahujúce návrh rozhodnutia Európskej rady o budúcom zložení Parlamentu. V návrhu rozhodnutia bol uvedený počet zástupcov v Európskom parlamente podľa článku 14 ods. 2 Zmluvy o Európskej únii zmenenej a doplnenej Lisabonskou zmluvou. Európska rada vyslovila politický súhlas s návrhom rozhodnutia v čase konania medzivládnej konferencie v roku 2007[2] pričom urobila v navrhovaných počtoch jednu dodatočnú zmenu (doplnila jedno kreslo navyše pre poslanca z Talianska)[3]. Európska rada na svojom zasadnutí 11. a 12. decembra 2008 vyhlásila, že v prípade, ak Lisabonská zmluva nadobudne platnosť až po európskych voľbách konaných v júni 2009, prijmú sa čo najskôr prechodné opatrenia na zvýšenie počtu poslancov Európskeho parlamentu do konca legislatívneho obdobia 2009 – 2014 v súlade s počtami dohodnutými v čase konania medzivládnej konferencie v roku 2007. Vo vyhlásení sa výslovne uvádza, že celkový počet poslancov EP sa na základe toho zvýši zo 736 na 754 do konca legislatívneho obdobia 2009 – 2014. Takisto sa v ňom uvádza, že táto úprava by mala podľa možnosti nadobudnúť platnosť v roku 2010. Po európskych voľbách konaných v júni 2009 Európska rada zopakovala svoje vyhlásenie na svojom zasadnutí 18. a 19. júna 2009, pričom výslovne uviedla počty dohodnuté počas medzivládnej konferencie v roku 2007. Takisto sa spresnilo, ako by mohli členské štáty obsadiť dodatočné kreslá, a to konkrétne buď prostredníctvom ad hoc volieb, alebo na základe výsledkov európskych volieb v júni 2009, alebo tak, že príslušný národný parlament vymenuje potrebný počet poslancov zo svojich poslancov. Po nadobudnutí platnosti Lisabonskej zmluvy 1. decembra 2009 španielska vláda predložila iniciatívu, ktorú Európska rada teraz prekonzultovala s Komisiou. Keďže návrh odzrkadľuje politickú dohodu medzi členskými štátmi, ktorá sa dosiahla so zreteľom na to, že zmluva môže nadobudnúť platnosť až po európskych voľbách konaných v júni 2009, Komisia odporúča usporiadať čo najskôr medzivládnu konferenciu, pričom by sa rokovalo výlučne o španielskom návrhu protokolu, ktorým sa mení a dopĺňa protokol č. 36 o prechodných ustanoveniach. [1] Uznesenie Európskeho parlamentu z 11. októbra 2007 o zložení Európskeho parlamentu [2007/2169(INI)]. [2] Vyhlásenie č. 5 pripojené k záverečnému aktu medzivládnej konferencie. [3] Vyhlásenie č. 4 pripojené k záverečnému aktu medzivládnej konferencie.